Page:Comical story of Thrummy Cap and the ghaist (1).pdf/13

13 But scarcely three bare weeks were past, When death did come and grip me fast; Sae sudden that I had nae pow'r The charter back for to restore, Soon after that hame came the heir And syne got up the reefu' rair, What sorrow was come o' the rights? They sought them sev'ral days an' nights; But never yet ha'e they been seen, As I aneth a mickle stane, Did hide them i' this chamber wa' Well sew'd up in a leather ba', But I was ne'er allow'd to rest, Until that I the same confest; But this to do I hadna power Frae yon time to this verra hour, That I've reveal'd it a' to you And now I'll tell you what to do, Till nae langsyne nae mony kent That this same laird the rights did want; But now they ha'e him at the law, An' the neist owk the laird man sha', Afore the court, the rights o's land; This puts him to an unco stand; For if he disna shaw them there, O' a' his lands he'll be stript bare, Nae hopes his he to save's estate, This mak's him sow'r and unco blate; He canna think whar's rights may be, And ne'er expects them mair to see. But now my friend mark what I tell, And ye'll get something to yersell;